**Încă o seară de Crăciun!**

*Artemie*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și parcă tot colindul ne rămâne,

Pastilă în mari și grele încercări,

Atunci când ești prea plin de tine,

Când nu mai știi cum vorbă să-ți dezlegi.

Când nu ninge, nici nu plouă,

Și sufletul îți este tulburat,

Tu cântă atunci pentru o viață nouă,

Să ți-o aducă Bunul Împărat.

Nu te întrista, de-ți tremură cântarea,

În noaptea asta și tăcerea are rost,

Și să-ți păstrezi în suflet doar iertarea,

Să uiți de cele rele câte au fost.

Colindă singur prin nămeți cu gândul,

Deschide sufletul, spre tot ce e frumos,

Ca luminat să ocolești pământul,

Și să ajungi la ieslea lui Hristos.